Tožba, vložena 26. februarja 2023 – SBK Art/Svet
(Zadeva T-102/23)
Jezik postopka: angleščina
Stranki
Tožeča stranka: SBK Art OOO (Moskva, Rusija) (zastopnika: G. Lansky in P. Goeth, odvetnika)
Tožena stranka: Svet Evropske unije
Predlogi
Tožeča stranka Splošnemu sodišču predlaga, naj:
razglasi, v skladu s členi  263, 275(2) in 277 PDEU, neuporabo člen  2(1), zadnji odstavek, Sklepa Sveta št.  2014/145/SZVP1, kakor je bil spremenjen s Sklepom Sveta št.  2022/2477/SZVP2, ter neuporabo člena 3(1), zadnji odstavek, Uredbe Sveta (EU) 269/20143, kakor je bila spremenjena z Uredbo Sveta (EU) 2022/19054 ;
poleg tega, ali pa neodvisno od tega, v skladu s členom 263 PDEU, razglasi ničnost Sklepa Sveta (SZVP) 2022/2477 z dne 16. decembra 2022 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, kakor tudi Izvedbene uredbe Sveta (EU) 2022/2476 z dne 16. decembra 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine1, v delu, v katerem se ti akti nanašajo na tožečo stranko;
Svetu naloži plačilo stroškov na podlagi člena 134 Poslovnika.
Tožbeni razlogi in bistvene trditve
Tožeča stranka v podporo tožbi v skladu s členoma 263 in 277 PDEU navaja, da je pri izpodbijanih aktih podana i) uporaba sekundarne zakonodaje EU, s katero so kršene Pogodbe in načelo pravne države, ii) nezakonita kršitev postopkovnih pravic tožeče stranke, iii) nesorazmernost, iv) napaka pri presoji, in v) nezakonita kršitev obveznosti navedbe razlogov, tako da je treba zavrniti uporabo izpodbijanih meril za uvrstitev, izpodbijane akte pa je treba razglasiti za nične v delu, v katerem se nanašajo na tožečo stranko.
____________
1 UL 2014, L 78, str. 16.
1 UL 2022, L 322I, str. 466.
1 UL 2014, L 78, str. 6.
1 UL 2022, L 259I, str. 76.
1 UL 2022, L 322I, str. 318.